Ivan Zoričić
<s>Ivan Zoričić (Pakovo Selo kraj Drniša, 26.</s><s>II. 1937. – Pula, 10.</s><s>IV. 2018.), jugoslavenski i hrvatski kroatist.</s><s>Osnovnu školu polazio je u Drnišu, a gimnaziju je završio u Šibeniku.</s><s>Na Filozofskom fakultetu u Zadru diplomirao je hrvatskosrpski jezik i književnost i ruski jezik.</s><s>Magistrirao je na Filozofskom fakultetu u Zagrebu i doktorirao filologiju na Filozofskom fakultetu u Rijeci.</s><s>Od 1961. do 1971. bio je nastavnik u Osnovnoj eksperimentalnoj školi Nevena Kirca u Puli, a zatim u srednjoj ekonomskoj školi i gimnaziji u Puli.</s><s>Od 1978. vanjski je suradnik Pedagoške akademije u Puli, gdje se 1980. zaposlio u stalnom radnom odnosu i predavao standardni hrvatski.</s><s>Na Pedagoškom (Filozofskom) fakultetu u Puli izabran je 1988. za docenta, 1993. za izvanrednog profesora i 1999. za redovitog profesora.</s><s>God. 2007. dodijeljeno mu je zvanje professor emeritus.</s><s>Uz znanstveni, stručni i nastavni rad na matičnom fakultetu, obnašao različite upravne, organizacijske i stručne dužnosti na sveučilištima u Rijeci i Puli; prodekan i dekan (1994–98) Pedagoškog fakulteta u Puli.</s><s>Od obnove Matice hrvatske u Puli sudjeluje u radu njezina odbora.</s><s>Na njegov poticaj obnovljen je rad Hrvatskog filološkog društva u Puli.</s><s>Na više znanstvenih projekata bio je glavni suradnik, a od 2003. bio je glavni istraživač na projektu Hrvatsko standardno naglašavanje u teoriji i praksi.</s><s>Pročelnik Odsjeka za kroatistiku Pedagoškog (Filozofskog) fakulteta u Puli (1996–2007), gdje je utemeljio i do 1998. bio glavni urednik bibliotekâ Priručnici i Posebna izdanja.</s><s>U znanstvenom i stručnom radu bavio se normativnom akcentologijom, sabravši znanja u djelima Naglasni odnosi i norma (1990), Naglasak pridjeva u hrvatskome književnom jeziku (1998) i Naglasak u hrvatskome književnom jeziku (2007; sa S. Vukušićem i M. Grasselli-Vukušić).</s><s>Različita pitanja jezične norme obradio je u knjigama Hrvatski u praksi (1998), Tragom jezičnih nedoumica (2004) i brojnim člancima.</s><s>U novinskim rubrikama Bilješke o jezičnoj kulturi u Glasu Istre i Jezični savjetnik u Vjesniku objavio više od 170 članaka o različitim gramatičkim i pravopisnim pitanjima.</s><s>Na Hrvatskom radiju Pula snimio je 1997. i 1998. osamdesetak petnaestominutnih emisija pod skupnim naslovom Hrvatski na našem radiju.</s><s>Član Vijeća za normu hrvatskoga standardnog jezika (2005–12) i Znanstvenog povjerenstva Nacionalne zaklade za znanost.</s>

<s>Bibliografija</s>

<s>Naglasni odnosi i norme.</s><s>Školske novine.</s><s>Zagreb 1990.</s><s>Hrvatski u praksi.</s><s>Žakan Juri.</s><s>Pula 1998.</s><s>Naglasak pridjeva u hrvatskome književnom jeziku.</s><s>Pedagoški fakultet u Puli.</s><s>Pula 1998.</s><s>Na usponima.</s><s>Filozofski fakultet u Puli.</s><s>Pula 1999.</s><s>Tragom jezičnih nedoumica.</s><s>Žakan Juri.</s><s>Pula 2004.</s><s>Naglasak u hrvatskome književnom jeziku (sa S. Vukušićem i M. Grasselli-Vukušić).</s><s>Globus.</s><s>Zagreb 2007.</s>

<s>Izvori</s>

<s>Eksterni linkovi</s>

<s>Zoričić, Ivan.</s><s>»Životopis; Popis radova«, Tabula : časopis Odjela za humanističke znanosti 9, Sveučilište Jurja Dobrile u Puli, prosinac 2011.</s>

<s>Kroatisti</s>

